ddrg/super_eurlex huggingface dataset:
Neuvoston asetus (EY) N:o 1532/95, annettu 29 päivänä kesäkuuta 1995, paddy- eli raakariisin ja esikuoritun riisin hintojen kuukausittaisten korotusten vahvistamisesta markkinavuodeksi 1995/1996



Virallinen lehti nro L 148 , 30/06/1995 s. 0008 - 0008



NEUVOSTON ASETUS (EY) N:o 1532/95, annettu 29 päivänä kesäkuuta 1995, paddy- eli raakariisin ja esikuoritun riisin hintojen kuukausittaisten korotusten vahvistamisesta markkinavuodeksi 1995/1996 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76 (1) ja erityisesti sen 7 artiklan 2 kohdan, ottaa huomioon komission ehdotuksen (2), sekä katsoo, että vahvistettaessa kuukausittaisten korotusten lukumäärää ja määrää sekä määritettäessä ensimmäistä kuukautta, jona niitä sovelletaan, olisi otettava huomioon toisaalta riisin yhteisössä varastoimisen varastointi- ja rahoituskustannukset ja toisaalta tarve purkaa riisivarastoja markkinoiden tarpeiden mukaisesti, ON ANTANUT TÄMÄN ASETUKSEN: 1 artikla 1. Markkinointivuonna 1995/1996 jokaisen asetuksen (ETY) N:o 1418/76 7 artiklan 1 kohdassa säädetyn kuukausittaisen korotuksen määrä on 2,28 ecua tonnilta interventiohinnalle ja ostohinnalle. 2. Kuukausittaisia korotuksia sovelletaan interventiohintaan ja ostohintaan 1 päivästä tammikuuta 1996 1 päivään heinäkuuta 1996, ja näin saadut heinäkuun 1996 hinnat ovat voimassa 31 päivään elokuuta 1996. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä syyskuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja (1) EYVL N:o L 166, 25.6.1976, s. 1, asetus sellaisena kuin se on viimeksi muutettuna asetuksella (EY) N:o 1530 (ks. tämän virallisen lehden s. 5) (2) EYVL N:o C 99, 21.4.1995, s. 7
KOMISSION ASETUS (EY) N:o 1472/95, annettu 27 päivänä kesäkuuta 1995, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta



Virallinen lehti nro L 145 , 29/06/1995 s. 0007 - 0012



KOMISSION ASETUS (EY) N:o 1472/95, annettu 27 päivänä kesäkuuta 1995, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisöjen tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1), ottaa huomioon tiettyjen yhteisöjen tullikoodeksista annetun asetuksen (ETY) N:o 2913/92 soveltamista koskevien säännösten vahvistamisesta 2 päivänä heinäkuuta 1993 annetun komission asetuksen (ETY) N:o 2454/93 (2), sellaisena kuin se on viimeksi muutettuna asetuksella (EY) N:o 3254/94 (3), ja erityisesti sen 173 artiklan 1 kohdan, sekä katsoo, että asetuksen (ETY) N:o 2454/93 173-177 artiklassa säädetään perusteet, joiden nojalla komissio vahvistaa jaksoittaiset yksikköarvot mainitun asetuksen liitteessä 26 esitetyn luokittelun mukaisesti kuvatuille tuotteille, ja edellä mainituissa artikloissa vahvistettujen sääntöjen ja perusteiden soveltaminen komissiolle asetuksen (ETY) N:o 2454/93 173 artiklan 2 kohdan säännösten mukaisesti toimitettuihin tekijöihin johtaa yksikköarvon vahvistamiseen kyseisille tuotteille, siten kuin tämän asetuksen liitteessä määrätään, ON ANTANUT TÄMÄN ASETUKSEN: 1 artikla Asetuksen (ETY) N:o 2454/93 173 artiklan 1 kohdassa tarkoitetut yksikköarvot vahvistetaan, kuten liitteessä olevassa taulukossa esitetään. 2 artikla Tämä asetus tulee voimaan 30 päivänä kesäkuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä kesäkuuta 1995. Komission puolesta Mario MONTI Komission jäsen (1) EYVL N:o L 302, 19.10.1992, s. 1 (2) EYVL N:o L 253, 11.10.1993, s. 1 (3) EYVL N:o L 346, 31.12.1994, s. 1 LIITE >TAULUKON PAIKKA>
KOMISSION ASETUS (EY) N:o 1478/95, annettu 28 päivänä kesäkuuta 1995, asetusten N:o 164/67/ETY, (ETY) N:o 1777/74 ja (ETY) N:o 3011/79 kumoamisesta



Virallinen lehti nro L 145 , 29/06/1995 s. 0039 - 0039



KOMISSION ASETUS (EY) N:o 1478/95, annettu 28 päivänä kesäkuuta 1995, asetusten N:o 164/67/ETY, (ETY) N:o 1777/74 ja (ETY) N:o 3011/79 kumoamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla sekä neuvoston asetuksella (EY) N:o 3290/94 (2), ja erityisesti sen 5 artiklan 2 kohdan ja 7 artiklan 4 kohdan, ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla sekä asetuksella (EY) N:o 3290/94, ja erityisesti sen 5 artiklan 3 kohdan, ottaa huomioon muna-albumiinin ja maitoalbumiinin yhteisestä kauppajärjestelmästä 29 päivänä lokakuuta 1975 annetun neuvoston asetuksen (ETY) N:o 2783/75 (4), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla sekä asetuksella (EY) N:o 3290/94, ja erityisesti sen 3 ja 5 artiklan 5 kohdan, sekä katsoo, että komission asetuksessa N:o 164/67/ETY (5), sellaisena kuin se on viimeksi muutettuna asetuksella (EY) N:o 9501/93 (6), vahvistetaan muna-alan johdettujen tuotteiden maksujen ja sulkuhintojen laskentatekijät, komission asetuksessa (ETY) N:o 1777/74 (7), sellaisena kuin se on muutettuna asetuksella (ETY) N:o 4156/87 (8), vahvistetaan muna-albumiinin ja maitoalbumiinin tuonnista kannettavan maksun ja sulkuhinnan laskemisessa käytettävät tietyt tekijät, komission asetuksessa (ETY) N:o 3011/79 (9), sellaisena kuin se on viimeksi muutettuna asetuksella (ETY) N:o 3714/92 (10), vahvistetaan siipikarjanliha-alan johdetuista tuotteista kannettavien maksujen laskemisessa käytettävät kertoimet, tuonnista kannettavien maksujen korvaaminen ja sulkuhintojen poistaminen huomioon ottaen olisi kumottava asetukset N:o 164/67/ETY, (ETY) N:o 1777/74 ja (ETY) N:o 3011/79, ja tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Kumotaan asetukset N:o 164/67/ETY, (ETY) N:o 1777/74 ja (ETY) N:o 3011/79. 2 artikla Tämä asetus tulee voimaan 1 päivänä heinäkuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä kesäkuuta 1995. Komission puolesta Franz FISCHLER Komission jäsen (1) EYVL N:o L 282, 1.11.1975, s. 49 (2) EYVL N:o L 349, 31.12.1994, s. 105 (3) EYVL N:o L 282, 1.11.1975, s. 77 (4) EYVL N:o L 282, 1.11.1975, s. 104 (5) EYVL N:o 129, 28.6.1967, s. 2578/67 (6) EYVL N:o L 319, 21.12.1993, s. 25 (7) EYVL N:o L 186, 10.7.1974, s. 19 (8) EYVL N:o L 392, 31.12.1987, s. 35 (9) EYVL N:o L 337, 29.12.1979, s. 65 (10) EYVL N:o L 378, 23.12.1992, s. 23
Neuvoston asetus (EY) N:o 1551/95, annettu 29 päivänä kesäkuuta 1995, siemenalalla myönnettävän tuen määrien vahvistamisesta markkinointivuosiksi 1996/1997 ja 1997/1998



Virallinen lehti nro L 148 , 30/06/1995 s. 0041 - 0042



NEUVOSTON ASETUS (EY) N:o 1551/95, annettu 29 päivänä kesäkuuta 1995, siemenalalla myönnettävän tuen määrien vahvistamisesta markkinointivuosiksi 1996/1997 ja 1997/1998 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71 (1) ja erityisesti sen 3 artiklan 3 kohdan, ottaa huomioon komission ehdotuksen (2), ottaa huomioon Euroopan parlamentin lausunnon (3), ottaa huomioon talous- ja sosiaalikomitean lausunnon (4) sekä katsoo, että asetuksen (ETY) N:o 2358/71 liitteessä tarkoitettujen siementen, joita pidetään kaupan markkinointivuosina 1996/1997 ja 1997/1998, yhteisön markkinatilanteen ja sen odotettavissa olevan kehityksen vuoksi ei ole mahdollista taata tuottajille kohtuullisia tuloja; osa tuotantokustannuksista olisi korvattava myöntämällä tukea, asetuksen (ETY) N:o 2358/71 3 artiklan 2 kohdassa säädetään, että tuen määrä on vahvistettava ottaen huomioon toisaalta tarve taata tasapaino yhteisössä tarpeellisen tuotantomäärän ja tämän tuotannon myyntimahdollisuuksien välillä ja toisaalta näiden tuotteiden hinnat ulkomarkkinoilla, ja näiden perusteiden soveltamisesta seuraa, että markkinointivuosina 1996/1997 ja 1997/1998 sovellettavien tukien määrät vahvistetaan liitteessä osoitetuille tasoille, ON ANTANUT TÄMÄN ASETUKSEN: 1 artikla Markkinointivuosina 1996/1997 ja 1997/1998 siemenalalla myönnettävän ja asetuksen (ETY) N:o 2358/71 3 artiklassa tarkoitetun tuen määrät vahvistetaan tämän asetuksen liitteen mukaisesti. 2 artikla Tämä asetus tulee voimaan 1 päivänä heinäkuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja (1) EYVL N:o L 246, 5.11.1971, s. 1, asetus sellaisena kuin se on viimeksi muutettuna asetuksella (EY) N:o 3290/94 (EYVL N:o L 349, 31.12.1994, s. 105) (2) EYVL N:o C 99, 21.4.1995, s. 47 (3) EYVL N:o C 151, 19.6.1995 (4) EYVL N:o C 155, 21.6.1995, s. 21 LIITE >TAULUKON PAIKKA>
KOMISSION ASETUS (EY) N:o 1500/95, annettu 28 päivänä kesäkuuta 1995, Suomen lipun alla purjehtivien alusten turskan kalastuksen lopettamisesta



Virallinen lehti nro L 147 , 30/06/1995 s. 0006 - 0006



KOMISSION ASETUS (EY) N:o 1500/95, annettu 28 päivänä kesäkuuta 1995, Suomen lipun alla purjehtivien alusten turskan kalastuksen lopettamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1), ja erityisesti sen 21 artiklan 3 kohdan, sekä katsoo, että tiettyjen kalakantojen ja kalakantaryhmien vuodeksi 1995 sallituista kokonaissaaliista ja tietyistä edellytyksistä, joilla niitä saa kalastaa, 20 päivänä joulukuuta 1994 annetussa neuvoston asetuksessa (EY) N:o 3362/94 (2), sellaisena kuin se on muutettuna asetuksella (EY) N:o 746/95 (3), säädetään turskakiintiöistä vuodelle 1995, kiintiöiden alaisten kalakantojen saaliiden määrällisistä rajoituksista annettujen säädösten noudattamiseksi komission on tarpeellista vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen annetun kiintiönsä, ja komission tietoon saatettujen tietojen mukaan Suomen lipun alla purjehtivien tai Suomessa rekisteröityjen alusten turskasaaliit ICES-alueiden III b, c ja d (EY-alue) vesillä ovat täyttäneet vuoden 1995 kiintiön; Suomi on kieltänyt tämän kalakannan kalastuksen 2 päivästä kesäkuuta 1995; tämän vuoksi on tarpeellista noudattaa tätä päivämäärää, ON ANTANUT TÄMÄN ASETUKSEN: 1 artikla Suomen lipun alla purjehtivien tai Suomessa rekisteröityjen alusten turskasaaliiden ICES-alueiden III b, c ja d (EY-alue) vesillä katsotaan täyttäneen Suomelle vuodelle 1995 osoitetun kiintiön. Kielletään Suomen lipun alla purjehtivilta tai Suomessa rekisteröidyiltä aluksilta turskan kalastus ICES-alueiden III b, c ja d (EY-alue) vesillä ja edellä mainittujen alusten tämän asetuksen voimaantulopäivän jälkeen pyytämän turskakannan hallussa pitäminen aluksessa, uudelleenlastaus ja purku. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 2 päivästä kesäkuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä kesäkuuta 1995. Komission puolesta Emma BONINO Komission jäsen (1) EYVL N:o L 261, 20.10.1993, s. 1 (2) EYVL N:o L 363, 31.12.1994, s. 1 (3) EYVL N:o L 74, 1.4.1995, s. 1
KOMISSION ASETUS (EY) N:o 1505/95, annettu 29 päivänä kesäkuuta 1995, Afrikan, Karibian ja Tyynenmeren valtioista (AKT-valtiot) tai merentakaisista maista ja merentakaisilta alueilta (MMA) peräisin olevien tiettyjen siipikarjanliha-alan tuotteiden tuontijärjestelmän soveltamista koskevista yksityiskohtaisista säännöistä annetun asetuksen (ETY) N:o 903/90 muuttamisesta Uruguayn kierroksen neuvottelujen osana tehdyn maataloussopimuksen täytäntöön panemiseksi



Virallinen lehti nro L 147 , 30/06/1995 s. 0021 - 0021



KOMISSION ASETUS (EY) N:o 1505/95, annettu 29 päivänä kesäkuuta 1995, Afrikan, Karibian ja Tyynenmeren valtioista (AKT-valtiot) tai merentakaisista maista ja merentakaisilta alueilta (MMA) peräisin olevien tiettyjen siipikarjanliha-alan tuotteiden tuontijärjestelmän soveltamista koskevista yksityiskohtaisista säännöistä annetun asetuksen (ETY) N:o 903/90 muuttamisesta Uruguayn kierroksen neuvottelujen osana tehdyn maataloussopimuksen täytäntöön panemiseksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöön panemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1) ja erityisesti sen 3 artiklan 1 kohdan, sekä katsoo, että siipikarjanliha-alan olemassa olevan tuontijärjestelmän huomioon ottamiseksi ja Uruguayn kierroksen monenvälisten kauppaneuvottelujen osana tehdystä maataloussopimuksesta johtuen tarvitaan siirtymätoimenpiteitä tiettyjä AKT-valtioista tai MMA:ista tulevia siipikarjanliha-alan tuotteita koskevien, tuontimaksusta vapauttamisen muodossa tehtyjen etuusmyönnytysten mukauttamiseksi, komission asetuksessa (ETY) N:o 903/90 (2), sellaisena kuin se on muutettuna asetuksella (ETY) N:o 1741/90 (3), säädetään tuontimaksun alentamisen etuusedellytysten soveltamista koskevista yksityiskohtaisista säännöistä siipikarjanlihakiintiöiden osalta; ottaen huomioon maksujen korvaaminen tulleilla 1 päivästä heinäkuuta 1995 alkaen, on tarpeen mukauttaa siirtymätoimenpiteenä näitä säännöksiä, ja tässä asetuksessa säädetyt toimenpiteet ovat munien ja siipikarjanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 903/90 seuraavasti: Korvataan ilmaus "maksu" aina, kun se esiintyy, ilmauksella "yhteisessä tullitariffissa määrätty tullimaksu". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1995 30 päivään kesäkuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä kesäkuuta 1995. Komission puolesta Franz FISCHLER Komission jäsen (1) EYVL N:o L 349, 31.12.1994, s. 105 (2) EYVL N:o L 93, 10.4.1990, s. 20 (3) EYVL N:o L 161, 27.6.1990, s. 32
Neuvoston asetus (EY) N:o 1548/95, annettu 29 päivänä kesäkuuta 1995, lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 annetun asetuksen (ETY) N:o 1442/88 muuttamisesta



Virallinen lehti nro L 148 , 30/06/1995 s. 0036 - 0036



NEUVOSTON ASETUS (EY) N:o 1548/95, annettu 29 päivänä kesäkuuta 1995, lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 annetun asetuksen (ETY) N:o 1442/88 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että neuvoston asetuksessa (ETY) N:o 1442/88 (4) on määritelty lopullista viininviljelyaloista luopumista koskevan palkkion soveltamisala, ja käytettävissä olevien varojen paremman käytön varmistamiseksi on tarpeen sulkea pois lopullista viininviljelyaloista luopumista koskevan palkkion soveltamisalasta viininviljelyalat, jotka ovat aikaisemmin saaneet tukea viinitarhojen rakenneuudistusta varten, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1442/88 3 artiklaan seuraava kohta: "e) viininviljelyalat, joiden rakenneuudistusta on rahoitettu.". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja (1) EYVL N:o C 99, 21.4.1995, s. 42 (2) EYVL N:o C 151, 19.6.1995 (3) EYVL N:o C 155, 21.6.1995, s. 21 (4) EYVL N:o L 132, 28.5.1988, s. 3, asetus sellaisena kuin se on viimeksi muutettuna asetuksella (ETY) N:o 1990/93 (EYVL N:o L 182, 24.7.1993, s. 7)
Neuvoston asetus (EY) N:o 1547/95, annettu 29 päivänä kesäkuuta 1995, yhteisössä tuotetuista kuohuviineistä annetun asetuksen (ETY) N:o 2332/92 sekä yhteisössä tuotettujen väkevien viinien valmistuksesta ja myymisestä annetun asetuksen (ETY) N:o 4252/88 muuttamisesta



Virallinen lehti nro L 148 , 30/06/1995 s. 0035 - 0035



NEUVOSTON ASETUS (EY) N:o 1547/95, annettu 29 päivänä kesäkuuta 1995, yhteisössä tuotetuista kuohuviineistä annetun asetuksen (ETY) N:o 2332/92 sekä yhteisössä tuotettujen väkevien viinien valmistuksesta ja myymisestä annetun asetuksen (ETY) N:o 4252/88 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että neuvoston asetuksen (ETY) N:o 2332/92 (4) 11 ja 16 artiklassa sekä asetuksen (ETY) N:o 4252/88 (5) 6 artiklan 2 kohdassa vahvistetaan kuohuviinien ja väkevien viinien rikkidioksidin enimmäispitoisuudet; mainituissa artikloissa säädetään, että komissio antaa ennen 1 päivää huhtikuuta 1995 neuvostolle kertomuksen näistä pitoisuuksista tarvittaessa niihin liittyvine ehdotuksineen; ehdotettujen toimenpiteiden olisi oltava yhdenmukaisia komission lähiaikoina valmistelemien toimenpiteiden kanssa; sen vuoksi olisi lykättävä edellä tarkoitettua määräpäivää; lisäksi olisi lykättävä asetuksen (ETY) N:o 2332/92 17 artiklan 3 kohdassa mainittua 1 päivän syyskuuta 1995 määräpäivää, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2332/92 seuraavasti: 1) Korvataan 11 artiklan 3 kohdassa päivämäärät 1 päivä huhtikuuta 1995 ja 1 päivä syyskuuta 1995 päivämäärillä 1 päivä huhtikuuta 1996 ja 1 päivä syyskuuta 1996. 2) Korvataan 16 artiklan 3 kohdassa päivämäärät 1 päivä huhtikuuta 1995 ja 1 päivä syyskuuta 1995 päivämäärillä 1 päivä huhtikuuta 1996 ja 1 päivä syyskuuta 1996. 3) Korvataan 17 artiklan 3 kohdassa päivämäärä 1 päivä syyskuuta 1995 päivämäärällä 1 päivä syyskuuta 1996. 2 artikla Muutetaan asetuksen (ETY) N:o 4252/88 seuraavasti: Korvataan 6 artiklan 2 kohdassa päivämäärät 1 päivä huhtikuuta 1995 ja 1 päivä syyskuuta 1995 päivämäärillä 1 päivä huhtikuuta 1996 ja 1 päivä syyskuuta 1996. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä syyskuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja (1) EYVL N:o C 99, 21.4.1995, s. 41 (2) EYVL N:o C 151, 19.6.1995 (3) EYVL N:o C 155, 21.6.1995, s. 21 (4) EYVL N:o L 231, 13.8.1992, s. 1, asetus sellaisena kuin se on viimeksi muutettuna asetuksella (EY) N:o 1893/94 (EYVL N:o L 197, 30.7.1994, s. 45) (5) EYVL N:o L 373, 31.12.1988, s. 59, asetus sellaisena kuin se on viimeksi muutettuna asetuksella (EY) N:o 1893/94
Neuvoston asetus (EY) N:o 1531/95, annettu 29 päivänä kesäkuuta 1995, paddy- eli raakariisin interventiohinnan vahvistamisesta markkinavuodeksi 1995/1996



Virallinen lehti nro L 148 , 30/06/1995 s. 0007 - 0007



NEUVOSTON ASETUS (EY) N:o 1531/95, annettu 29 päivänä kesäkuuta 1995, paddy- eli raakariisin interventiohinnan vahvistamisesta markkinavuodeksi 1995/1996 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että markkina- ja hintapolitiikka on riisialan tulopolitiikan pääasiallinen väline, paddy- eli raakariisin interventiohinta on vahvistettava tasolle, jossa otetaan huomioon toisaalta riisin tuotannolle määriteltävät suuntaviivat sen käyttämiseksi ja toisaalta talousarvioon ja markkinoihin liittyvät rasitteet, ja edellä mainittujen perusteiden soveltaminen merkitsee, että tässä asetuksessa tarkoitetun tuotteen hinta vahvistetaan jäljempänä osoitetulle tasolle, ON ANTANUT TÄMÄN ASETUKSEN: 1 artikla Markkinointivuonna 1995/1996 paddy- eli raakariisin interventiohinta vahvistetaan 373,84 ecuksi tonnilta. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä syyskuuta 1995 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja (1) EYVL N:o C 99, 21.4.1995, s. 6 (2) EYVL N:o C 151, 19.6.1995 (3) EYVL N:o C 155, 21.6.1995, s. 21
Neuvoston asetus (EY) N:o 1540/95, annettu 29 päivänä kesäkuuta 1995, lampaanliha-alan perushinnan ja perushinnan kausittaisten tarkistusten vahvistamisesta markkinointivuodeksi 1996



Virallinen lehti nro L 148 , 30/06/1995 s. 0020 - 0021



NEUVOSTON ASETUS (EY) N:o 1540/95, annettu 29 päivänä kesäkuuta 1995, lampaanliha-alan perushinnan ja perushinnan kausittaisten tarkistusten vahvistamisesta markkinointivuodeksi 1996 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (1) ja erityisesti sen 3 artiklan 1 ja 2 kohdan, ottaa huomioon komission ehdotuksen (2), ottaa huomioon Euroopan parlamentin lausunnon (3), ottaa huomioon talous- ja sosiaalikomitean lausunnon (4), sekä katsoo, että perushinta on vahvistettava asetuksen (ETY) N:o 3013/89 3 artiklan 2 kohdassa määritettyjen perusteiden mukaisesti, lampaanruhojen perushintaa vahvistettaessa olisi otettava huomioon yhteisen maatalouspolitiikan tavoitteet; yhteisen maatalouspolitiikan tavoitteita ovat erityisesti kohtuullisen elintason takaaminen maatalousväestölle, tarvikkeiden saatavuuden turvaaminen ja kohtuullisten kuluttajahintojen takaaminen; näiden seikkojen perusteella markkinointivuoden 1996 hinta olisi vahvistettava tässä asetuksessa säädetylle tasolle, ja perushintaan sovellettavat viikoittaiset kausittain tarkistetut summat olisi vahvistettava yksityisestä varastoinnista markkinointivuosina 1991, 1992, 1993 ja 1994 saadun kokemuksen perusteella, ON ANTANUT TÄMÄN ASETUKSEN: 1 artikla Markkinointivuonna 1996 lampaanliha-alan perushinta vahvistetaan 504,07 ecuksi 100 teuraspainokilolta. 2 artikla Edellä 1 artiklassa tarkoitettu perushinta tarkistetaan kausittain tämän asetuksen liitteessä olevan taulukon mukaisesti. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan markkinointivuoden 1996 alusta. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja (1) EYVL N:o L 289, 7.10.1989, s. 1, asetus sellaisena kuin se on viimeksi muutettuna asetuksella (EY) N:o 3290/94 (EYVL N:o L 349, 31.12.1994, s. 105) (2) EYVL N:o C 99, 21.4.1995, s. 26 (3) EYVL N:o C 151, 19.6.1995 (4) EYVL N:o L 155, 21.6.1995, s. 21 LIITE MARKKINOINTIVUOSI 1996 >TAULUKON PAIKKA>